Abaz (lidn)

Abaz (, ) om Venäman lidn da lidnümbrik Hakasijan Tazovaldkundan suves.

 Istorii 
Eländpunktan aluz om pandud vl 1856 žiloks otamha kävutamižhe raudkivendon löudmižsijad. Vl 1868 kätihe žilod Abakano-Zavodskai-küläks. Vll 1867−1926 kaugedraudantegim radoi siš. Vl 1920 panihe küläd volostin keskuseks, i vl 1921 udesnimitihe Abaz-žiloks (, enččen nimitusen akronim: Абакано-Заводская). Kätihe Abaz-žilod lidnanvuiččeks vl 1956. Vl 1957 raudan samine zavodihe möst, i vl 1966 lidnanvuitte žilo sai lidnan statusad.

Abaz šingotase raudan samiželAbazan kaivusen sait (rudnikabaza.ru).  i küllästamižfabrikal, mugažo vajiden tegim, lihakombinat i mecedheotand ratas lidnas.

 Geografijan andmused 
Lidn sijadase Abakan-jogen molembil randoil (Jenisein hura ližajogi), mägidenkeskeižes katl'uses, 450 m ü.m.t. keskmäižel korktusel. Matkad Abakanhasai om 150 km pohjoižpäivnouzmha orhal vai 187 km avtotedme. Lähembaine lidn om Sajanogorsk 100 km pohjoižpäivnouzmha orhal vai 170 km avtol. Raudtesarak lopiše lidnas, se lähteb «Abakan — Novokuzneck»-jonospäi, oigetas küllästoittud raudkivendod Novokuzneckan edheotandoihe.

Abaz om lidnümbrikon üks'jäine eländpunkt. Om ümbärtud Taštipan rajonal.

 Eläjad 
Vn 2010 kaiken Venäman rahvahanlugemižen mödhe lidnan eläjiden lugu oli 17 115 ristitud. Kaik 15 592 eläjad oli lidnas vl 2017. Kaikiš suremb lidnan ristitišt oli 18 700 eläjad vll 2000−2001.

Ortodoksižen hristanuskondan koume jumalanpertidAbazan pühäpertid sobory.ru-saital.  oma saudud lidnas: puine ph. Dmitrii Rostovalaižen (2009), puine Pühän Jumalanmaman Blagoveššenjan (letihe vll 1980−1989) i kivine Pühän Jumalanmaman Blagoveššenjan.

Černogorskan kaivuzsauvondtehnikuman filialČernogorskan kaivuzsauvondtehnikuman Abazan filialan sait (chgst-abaza.ru).  om lidnan professionaližen opendusen aluzkundaks.

 Homaičendad 

 Irdkosketused 
 Lidnan tobmuden aluzkundoiden oficialine sait (abaza-adm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Hakasijan Tazovaldkundan lidnad
Kategorii:Hakasijan Tazovaldkundan lidnümbrikod